**Rīgas pašvaldības sabiedrība ar ierobežotu atbildību “Rīgas satiksme”**

APSTIPRINĀTS

 iepirkuma komisijas

2024.gada 25.aprīļa sēdē

Iepirkuma

**“Ceļa horizontālā apzīmējuma**  **uzklāšana un demarķēšana”**

Identifikācijas Nr. RS/2024/28

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
	1. Iepirkuma procedūras mērķis ir noteikt saimnieciski izdevīgāko piedāvājumu ceļa horizontālā apzīmējuma uzklāšanas un noņemšanas (demarķēšanas) darbiem Rīgas valstspilsētas pašvaldības maksas autostāvvietās.
	2. Iepirkuma nomenklatūras CPV kods – 45233200-1 Dažādi ceļu seguma būvdarbi.
	3. Iepirkuma metode – iepirkums saskaņā ar Publisko iepirkumu likuma 9.pantu.
	4. Iepirkuma paredzamā līguma cena: EUR **83 000,00** (astoņdesmit trīs tūkstoši *euro* 00 centi), neieskaitot pievienotās vērtības nodokli.
2. **Iepirkuma identifikācijas numurs:** - RS/2024/28.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas veikt šajā nolikumā minētos būvdarbus, kā arī slēgt iepirkuma līgumu ar tajā minētajiem noteikumiem.
	2. Pretendentam ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS,**

**IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem pretendentiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja pretendents ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā un tīmekļvietnē <https://www.eis.gov.lv>. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**

Ieinteresētie pretendenti var saņemt iepirkuma procedūras dokumentus un ar tiem iepazīties Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” -

<https://www.rigassatiksme.lv/lv/par-mums/iepirkumi/> un <https://www.eis.gov.lv/EKEIS/Supplier>.

1. **Piedāvājumu iesniegšanas un atvēršanas vieta, datums, laiks un kārtība**
	1. Piedāvājumi jāiesniedz **līdz 2024.gada 15.maija plkst. 11:00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
2. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. Piedāvājumi, kuru derīguma termiņš būs īsāks, tiks noraidīti kā neatbilstoši iepirkuma dokumentu prasībām.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
4. **Piedāvājuma sastāvs**
	1. Piedāvājumi iesniedzami atbilstoši iepirkuma nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendentu atlases dokumentiem, kas sagatavoti atbilstoši iepirkuma nolikuma 17.punktā noteiktajām prasībām.
		3. Tehniskā piedāvājuma, kas sagatavots atbilstoši nolikuma 18.punkta prasībām;
		4. finanšu piedāvājuma, kas sagatavots atbilstoši nolikuma 19.punkta prasībām.
5. **Piedāvājuma apjoms**
	1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. Iepirkuma priekšmets ir ceļa horizontālā apzīmējuma uzklāšana un noņemšana (demarķēšana) Rīgas valstspilsētas pašvaldības maksas autostāvvietās atbilstoši Tehniskajai specifikācijai (nolikuma 3.pielikums), Finanšu piedāvājumam (nolikuma 4.pielikums), Līguma noteikumiem un normatīvajiem aktiem.

Nepieciešamības gadījumā papildus informāciju par iepirkuma priekšmetu iespējams saņemt, sazinoties ar Pasūtītāja kontaktpersonu: Autostāvvietu apsaimniekošanas nodaļas vadītājs Aigars Kalniņš, tālr. 67605843; 28339914, e-pasta adrese: Aigars.Kalnins@rigassatiksme.lv.

* 1. Plānotie orientējošie darbu apjomi norādīti Finanšu piedāvājuma formā (nolikuma 4. pielikums), Darbu apraksts un to izpildes tehniskās prasības, kā arī informācija par RP SIA „Rīgas satiksme” maksas autostāvvietām norādīta Tehniskajā specifikācijā (nolikuma 3. pielikums), bet pasūtījumu organizēšanas kārtība, iepirkuma līguma pušu saistības, kā arī noteikumi par izpildīto darbugarantijas laiku ir norādīti iepirkuma līgumā (nolikuma 5.pielikums).
	2. Norēķini starp pasūtītāju un izpildītāju notiek saskaņā ar iepirkuma līguma projektu.
	3. Līguma izpildes vieta – Rīga.
	4. Līgums tiek slēgts uz 24 (divdesmit četriem) mēnešiem vai brīdim, līdz samaksa par iepirkuma līguma ietvaros izpildītajiem darbiem sasniegusi iepirkuma līguma kopējo summu (atkarībā no tā, kurš no nosacījumiem iestājas pirmais) saskaņā ar iepirkuma līgumā (nolikuma 5.pielikums) noteikto kārtību.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli.
	2. Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli attiecas uz Publisko iepirkumu likuma 42.panta trešajā daļā minētajām personām.
	3. Pretendents, kuram būtu piešķiramas iepirkuma līguma slēgšanas tiesības, tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pretendents, kuram būtu piešķiramas iepirkuma līguma slēgšanas tiesība, tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanai:**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
	3. Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt ceļu būvdarbu vadīšanas darbus. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās sfērās, kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās sfērās apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
	4. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt ceļu būvdarbu vadīšanas darbus. Ja pretendents (pretendenta dalībnieks) ir ārvalstu persona, un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
3. **Atbilstība tehniskajām iespējām:**
	1. Pretendentam ne vairāk kā 5 (piecos) iepriekšējos gados, kā arī periodā līdz piedāvājuma iesniegšanas brīdim, ir pieredze ceļa horizontālā apzīmējuma uzklāšanas darbu vismaz 1000 (viens tūkstotis) m2 platībā veikšanā apdzīvotu vietu[[1]](#footnote-2) ielās;
	2. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt:
		1. būvdarbu vadītājam, kurš veiks iepirkuma līgumā paredzēto būvdarbu vadīšanu un kuram ir būvprakses sertifikāts ceļu būvdarbu vadīšanā un pieredze ne vairāk kā 5 (piecos) iepriekšējos gados, kā arī periodā līdz piedāvājuma iesniegšanas brīdim, ceļa horizontālā apzīmējuma uzklāšanas darbu vismaz 500 (pieci simti) m2 platībā vadīšanā apdzīvotu vietu ielās;
		2. speciālistam, kuram ir būvprakses sertifikāts ceļu projektēšanā.
	3. Ja nolikuma 16.2.1. un 16.2.2.punktos minētajām prasībām atbilst viens speciālists, pretendents ir tiesīgs pierādīt savu atbilstību šajos punktos izvirzītajām prasībām, iesniedzot informāciju par vienu speciālistu, kura kvalifikācija un pieredze atbilst nolikuma 16.2.1. un 16.2.2.punktam.
	4. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.
	5. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	6. Ja apakšuzņēmējs, kura veicamo būvdarbu vērtība ir vismaz 10 000 *euro* vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā. Šajā gadījumā jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
4. **Pretendentu atlases dokumenti**
	1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
		1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
		2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums;
		3. ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt ceļu būvdarbu vadīšanas darbus un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.

Attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 15.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));

* + 1. informācija par pretendenta veiktajiem darbiem saskaņā ar nolikuma 16.1.punktā noteiktajām prasībām, norādot darbu pasūtītāju, objekta nosaukumu un raksturojumu (uzklātā ceļa horizontālā apzīmējuma apjomu ), darbu izpildes periodu, izpildes vietu, (veikto darbu saraksta paraugs nolikuma 2.pielikums) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem darbiem, kurās tas apliecina pretendenta pieredzi nolikuma 16.1.punktā minēto darbu veikšanā (ja pretendents objektīvu iemeslu dēļ nevar iesniegt būvprojektu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
		2. informācija, kas apliecina nolikuma 16.2.1.punktā norādītā darbu vadītāja pieredzi, norādot darbu pasūtītāju, objekta nosaukumu un raksturojumu (uzklātā ceļa horizontālā apzīmējuma apjomu), darbu izpildes periodu, izpildes vietu, (veikto darbu saraksta paraugs nolikuma 2.pielikums), **obligāti pievienojot** darbu pasūtītāju izziņas (atsauksmes) par visiem sarakstā norādītajiem darbiem, kurās tas apliecina pretendenta piedāvātā darbu vadītāja pieredzi nolikuma 16.2.1.punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina darbu vadītāja pieredzes atbilstību nolikuma prasībām) un, **pievienojot** nolikuma 16.2.1. un 16.2.2.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju.
	1. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 16.2.1. un 16.2.2.punktā norādītos darbus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam atzīšanas institūcijas izsniegta atļauja par īslaicīgo pakalpojumu sniegšanu (vai arī atteikums izsniegt atļauju), tiklīdz speciālists to saņems.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 16.2.1. un 16.2.2.punktā norādītos darbus un apliecinājumu, ka gadījumā, ja pretendents konkursā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 16.2.1. un 16.2.2.punktiem, kuri būvprakses sertifikātu saņēmuši Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv)).

* 1. pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
	2. nolikuma 16.6.punktā minēto vienošanos, ja pretendents darbu izpildē plāno piesaistīt apakšuzņēmēju, kura sniedzamo būvdarbu vērtība ir vismaz 10 000 *euro*, pievienojot informāciju par apakšuzņēmēja paraksta tiesīgajām amatpersonām.
	3. Nolikuma 16.5.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 15.1.punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus būvdarbus un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību pārliecinās attiecīgo informāciju iegūstot publiskajā datubāzē (Būvniecības informācijas sistēmā (www.bis.gov.lv).
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. **Tehniskais piedāvājums** irjāizstrādā un jāiesniedz atbilstoši nolikuma prasībām. Tehniskajā piedāvājumā pretendentam jānorāda tie resursi, kas būs nepieciešami un tiks izmantoti darbu izpildē. Tehniskajā piedāvājumā obligāti jāiekļauj:
	1. darbu izpildei paredzētā personāla iekšējo organizatorisko shēmu;
	2. darbu izpildē nepieciešamo tehnisko līdzekļu saraksts, norādot to tiesisko stāvokli (īpašumā, nomā u.tml.). Ja tehniskie līdzekļi nepieder pretendentam, tad jāiesniedz pierādījums par pretendenta iespēju tādus iegūt savā rīcībā (cita uzņēmēja apliecinājums, vienošanās par sadarbību u.tml.).
2. **Finanšu piedāvājums**
	1. Finanšu piedāvājums jāsagatavo saskaņā ar Finanšu piedāvājuma formu (4.pielikums).
	2. Attiecībā uz finanšu piedāvājuma sagatavošanu pretendentam jāievēro šādi nosacījumi un jānorāda:
		1. Pretendenta finanšu piedāvājumā norādītajās darbu cenās ir jābūt iekļautām visām izmaksām, kas saistītas ar iepirkuma priekšmetā paredzēto darbu izpildi, izmantojot Izpildītāja tehniskos līdzekļus, materiālus un darbaspēku, tostarp visi nodokļi (izņemot PVN), nodevas, izmaksas par nepieciešamo atļauju saņemšanu no trešajām personām, pieskaitāmie izdevumi, visi paredzamie un neparedzamie sadārdzinājumi un citas izmaksas, kuras ir nepieciešamas un saistošas Izpildītājam, lai nodrošinātu iepirkuma priekšmetā paredzēto darbu izpildi. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu.
		2. Cenas un prognozēto darbu apjomu kopsummas jānorāda EUR bez pievienotās vērtības nodokļa.
		3. Iepirkumā par pamatu tiks ņemtas vienības cenas un aritmētiskās kļūdas tiks labotas, informējot Pretendentu, pamatojoties uz vienības cenām;
		4. cenas jānorāda ar precizitāti 2 (divas) zīmes aiz komata.
3. **Iepirkuma līguma projekts**
	1. Iepirkuma līguma projekts ir pievienots nolikumam kā 5.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Visi iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar iepirkuma nolikuma, tā pielikumu un iepirkuma procedūras uzvarētāja piedāvājumā ietverto informāciju.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis pretendentam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Pēc piedāvājuma noformējuma pārbaudes komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību iepirkuma nolikuma prasībām. Ja pretendenta tehniskais piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.
	7. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
	8. Iepirkuma komisija ir tiesīga pretendentu kvalifikācijas, Tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Attiecībā uz pretendentu, kas atbilst iepriekš minētajām nolikuma prasībām un kuram būtu piešķiramas līguma slēgšanas tiesības, iepirkuma komisija veiks pārbaudi, vai uz attiecīgo pretendentu nav attiecināmi nolikuma 14.punktā noteiktie izslēgšanas gadījumi.
2. **Piedāvājuma izvēles kritērijs**
	1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu. Iepirkuma komisija izvēlas piedāvājumu **ar zemāko cenu.**
	2. Ja divi vai vairāki pretendenti ir piedāvājuši vienādu cenu (visu izmaksu kopsumma), pasūtītājs izvēlas to pretendentu, kuram ir zemākā cena Finanšu piedāvājumā norādītajā izmaksu pozīcijā “Atkārtota uzklāšana ar baltu krāsu”.
3. **Lēmuma par iepirkuma procedūras rezultātiem pieņemšana un paziņošana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkuma procedūras rezultātiem pieņem komisija saskaņā ar nolikuma 22.punktā noteikto piedāvājumu vērtēšanas kārtību.
	4. Pasūtītājs 3 (triju) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot uzvarētāja piedāvājuma cenu, kā arī noraidītajam pretendentam tā iesniegtā piedāvājuma noraidīšanas iemeslus;
4. **Lēmums par iepirkuma procedūras pārtraukšanu**

Pasūtītāja iepirkumu komisija var jebkurā brīdī pārtraukt iepirkuma procedūru, ja tam ir objektīvs iemesls.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1.pielikums – Pieteikuma vēstule;

2.pielikums - Veikto darbu saraksts;

3.pielikums - Tehniskā specifikācija;

4.pielikums – Finanšu piedāvājuma forma;

5.pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* I.Novika

*/Datums skatāms laika zīmogā/*

1.pielikums

Iepirkuma procedūras nolikumam

“Ceļa horizontālā apzīmējuma uzklāšana un demarķēšana”

Identifikācijas Nr. RS/2024/28

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

**“Ceļa horizontālā apzīmējuma uzklāšana un demarķēšana”**

identifikācijas Nr. RS/2024/28

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. Nr.** |  |
| **E-pasta adrese** |  |

1. **PIETEIKUMS**

Iepazinušies ar iepirkuma nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma nolikuma prasībām.

Iesniedzot piedāvājumu, mēs apliecinām, ka esam iepazinušies ar konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir[[2]](#footnote-3) - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

Iepirkuma procedūras nolikumam

“Ceļa horizontālā apzīmējuma uzklāšana un demarķēšana”

Identifikācijas Nr. RS/2024/28

**Veikto darbu saraksta paraugs**

(uz pretendenta veidlapas)

**Pretendenta** pieredze atbilstoši nolikuma 16.1.punktam:

|  |  |  |  |  |
| --- | --- | --- | --- | --- |
| Nr. | Pasūtītājs (arī pasūtītāja kontaktpersona) | Darbu veids, izpildes vieta | Darbu izpildes periods | Uzklātā ceļa horizontālā apzīmējumaapjoms  |
| 1. |  |  |  |  |
| 2. |  |  |  |  |
| Kopā: |  |

**Būvdarbu vadītāja** \_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 16.2.1.punktam:

|  |  |  |  |  |
| --- | --- | --- | --- | --- |
| Nr. | Pasūtītājs (arī pasūtītāja kontaktpersona) | Darbu veids, izpildes vieta | Darbu izpildes periods | Uzklātā ceļa horizontālā apzīmējuma apjoms  |
| 1. |  |  |  |  |
| 2. |  |  |  |  |
| Kopā: |  |

**3.pielikums**

Iepirkuma procedūras nolikumam

“Ceļa horizontālā apzīmējuma uzklāšana un demarķēšana”

Identifikācijas Nr. RS/2024/28

**TEHNISKĀ SPECIFIKĀCIJA**

***Ceļa horizontālā apzīmējuma uzklāšana un demarķēšana Rīgas valstspilsētas pašvaldības maksas autostāvvietās***

**Vispārējais iepirkuma priekšmeta apraksts:** Ceļa horizontālā apzīmējuma atjaunošana

**Darbi līguma darbības laikā:**

1. Pirmreizējā uzklāšana ar baltu krāsu.
2. Pirmreizējā uzklāšana ar dzeltenu krāsu.
3. Pirmreizējā uzklāšana ar zilu krāsu.
4. Atkārtota uzklāšana ar baltu krāsu.
5. Atkārtota uzklāšana ar dzeltenu krāsu.
6. Uzklāšana ar plastikāta materiāla masu.
7. Krāsotā ceļa horizontālā apzīmējuma noņemšana (demarķēšana).
8. Plastikāta ceļa horizontālā apzīmējuma noņemšana (demarķēšana).
9. Ceļa seguma mehāniskā attīrīšana.
10. Norobežojošo elementu, uzstādīšanas un demontāža.
11. Ceļa dislokācijas shēmu izstrāde un saskaņošana.

**Tehniskās prasības:**

1. Ceļa horizontālā apzīmējuma uzklāšanā jāievēro Latvijas Republikā spēkā esošo būvniecību regulējošo normatīvu prasības, tajā skaitā, LVS 283 “Būvdarbu līguma vispārīgie noteikumi valsts pasūtījumiem”, LVS 85 “Ceļa apzīmējumi” (ar grozījumiem LVS 85:2016/A1:2018), Ministru kabineta 02.06.2015. noteikumi Nr.279 “Ceļu satiksmes noteikumi” un normatīvie akti, kas regulē vides aizsardzības prasības, kā arī “Ceļu specifikācijas 2023” (https://lvceli.lv/celu-tikls/tehniskie-noteikumi-metodiskie norādījumi / autoceļu - specifikācijas/). VS 1436 “Ceļa apzīmējumu materiāli. Ceļa apzīmējumu funkcionālā efektivitāte un testēšanas metodes”.
2. Ceļa horizontālos apzīmējumus veido ar krāsu, termoplastiskiem materiāliem, aukstplastiskiem materiāliem ar iepriekš sagatavotiem kontūrelementiem un simboliem.
3. Izmantoto materiālu atbilstību apliecina ar ražotāja izsniegtu ražotāja deklarāciju par būvizstrādājuma būtisko raksturlielumu ekspluatācijas īpašībām, kas pamatotas ar paziņotās institūcijas izdotu izstrādājuma ekspluatācijas īpašību noturības sertifikātu.
4. Pirms darbu uzsākšanas jāizstrādā un jāveic elektroniska ceļa horizontālo apzīmējumu dislokācijas shēmu saskaņošana ar visām normatīvajos aktos noteiktajām institūcijām, apstiprinot tās Rīgas valstspilsētas pašvaldības Ārtelpas un mobilitātes departamenta Satiksmes organizācijas un kustības drošības nodaļā.

**Prasības iekārtām:**

1. Ceļa horizontālo apzīmējumu uzklāšanai jālieto mehāniskas pašgājējiekārtas, kas saskaņā ar ražotāja instrukciju ir piemērotas lietojamo materiālu iestrādei. Tām jābūt aprīkotām ar vadības iekārtām, kas nodrošina iestrādājamo materiālu izlietojuma daudzuma regulēšanu un kontroli, kā arī automātisku ceļa horizontālo apzīmējumu materiāla izsmidzināšanas sprauslu ieslēgšanos un mēriekārtu izpildītā darba apjoma automātiskai uzmērīšanai.
2. Apzīmējumu krāsas, termoplasta un aukstplastikas uzklāšanai ar roku darbu lietojamas iekārtas, mehānismi (augstspiediena vai normālspiediena krāsu izsmidzinātāji) un palīgaprīkojums, kas nodrošina izpildītā darba atbilstību paredzētajai kvalitātei.
3. Nav atļauts izmantot krāsotāju rokas instrumentus (ota, rullītis un līdzīgi priekšmeti).
4. Iepriekš sagatavoto materiālu un ceļa kniežu ieklāšanai jāizmanto materiāla ražotāja ieteiktās iekārtas.
5. Veicot ceļa horizontālo apzīmējumu uzklāšanu nepiemērotos laika apstākļos, ir jāveic ceļa seguma žāvēšana ar speciālām iekārtām.
6. Jāpievieno iekārtu saraksts, kas tiks izmantotas līguma izpildei, iekārtu skaita un ražības pietiekamību, to atbilstību “Autoceļu būvdarbu specifikāciju 2023”[[3]](#footnote-4)prasībām, lai izpildītu līgumu atbilstoši veicamo darbu specifikācijai.

**Prasības darbu izpildei:**

1. Ceļa horizontālā marķējuma uzklāšana jāveic saskaņā ar dislokācijas shēmās paredzēto, izstrādātiem projektiem vai citām Pasūtītāja prasībām.
2. Pirms pieteikuma iesniegšanas pretendentam jāiepazīstas ar veicamā darba specifiku, lai pretendents spētu realizēt darbu kvalitatīvi, Pasūtītāja paredzētajos termiņos un apjomā. Ar maksas autostāvvietu izvietojumu var iepazīties <https://www.rigassatiksme.lv/lv/pakalpojumi/autostavvietu-pakalpojumi/autostavvietu-pakalpojumi/>
3. Apzīmējums jāuzklāj paredzētajā vietā, ievērojot paredzētos ģeometriskos parametrus – formu un izmēru.
4. Apzīmējuma uzklāšana ietver ceļa virsmas sagatavošanu (noslaucīšanu un atsevišķu svešķermeņu novākšanu), materiālu sagatavošanu, apzīmējumu uzklāšanu, stikla lodīšu un pretslīdes minerālmateriālu pievienošanu, ja to prasa tehnoloģija.
5. Darbu izpildē jāievēro materiāla izgatavotāja noteiktā ieklāšanas tehnoloģija.
6. Apzīmējumu, izņemot pagaidu, drīkst uzklāt beznokrišņu periodā pie apkārtējā gaisa temperatūras ≥ + 100C. Ceļa seguma virsmai pirms apzīmējumu uzklāšanas ir jābūt tīrai un sausai, ceļa virsmas temperatūrai un citiem laika apstākļiem ir jāatbilst marķējuma ražotāja prasībām (tehnoloģijas ievērošana).
7. Apzīmējuma forma un izmērs jāpārbauda darba izpildes laikā, ne retāk kā vienu reizi maiņā, veicot vismaz divus mērījumus būvobjektā.
8. Darbu izpilde objektā ir veicama, nepārtraucot satiksmi, darba vieta jāaprīko un satiksme jāorganizē atbilstoši Ministru kabineta 02.10.2001. noteikumiem Nr.421 “Noteikumi par darba vietu aprīkošanu uz ceļiem”. Darbi jāizpilda, ievērojot darba aizsardzības, satiksmes drošības un vides aizsardzības prasības.
9. Kā ceļa horizontālo apzīmējumu demarķēšanas pamattehnoloģiju aizliegts izmantot to aizkrāsošanu ar krāsu. Ceļa horizontālajam apzīmējumam jābūt pilnīgi demarķētam, tas nedrīkst būt redzams. Ja pēc darbu izpildes demarķētais ceļa horizontālais apzīmējums atjaunojas un kļūst redzams, Izpildītājam nekavējoties jāveic tā atkārtota demarķēšana.
10. Ceļa horizontālā apzīmējuma demarķēšanas darbi un jauna horizontālā apzīmējuma uzklāšanas darbi (ja tādi ir paredzēti) jāveic vienlaicīgi (tajā pašā kalendāra dienā), izņemot gadījumus, kad ar Pasūtītāju ir saskaņots citādāks darbu izpildes grafiks. Izpildītājam pirms demarķēšanas darbu uzsākšanas jāizvērtē meteoroloģisko laika apstākļu prognoze, lai spētu nodrošināt šajā punktā minētās prasības ievērošanu.
11. Uz ceļiem jālieto atstarojošie horizontālie apzīmējumi, kam jānodrošina tehniskās prasības saskaņā ar normatīvo aktu prasībām.
12. Pēc uzdevuma pabeigšanas izpildītājam diennakts laikā jānosūta Pasūtītājam fotofiksācija kā apstiprinājums par uzdotā darba izpildi.
13. Pēc pieprasījuma Izpildītājs nodod Pasūtītājam saskaņotus dislokācijas shēmas dublikātus papīra formātā.
14. Tehnisko prasību atkāpes:

Garenapzīmējumiem to garumā – atļautas atkāpes ne vairāk kā 5% no pārbaudītā apzīmējuma garuma;

* 1. pārējiem apzīmējumiem - atļautas atkāpes ne vairāk kā 5% no pārbaudītā apzīmējuma virsmas laukuma.
	2. materiālu lauka pārbaudes izdarāmas atbilstoši Latvijas Republikas standartu prasībām.

**Kvalitātes novērtējums:**

1. Prasības kvalitātes novērtējumam ir noteiktas atbilstoši Latvijas Republikas standartu prasībām.
2. Katra ceļa horizontālā apzīmējuma kvalitātei jāatbilst noteiktajām prasībām un standartiem.
3. Uzklātās krāsas biezumam jāatbilst ražotāja noteiktajai tehniskajai specifikācijai.
4. Pasūtītājs jebkurā brīdī pēc saviem ieskatiem var veikt ceļa horizontālo apzīmējumu kvalitātes testēšanu un mērījumus, nosūtot rezultātus būvdarbu veicējam. Ja konstatēta ceļa horizontālā apzīmējuma neatbilstība prasībām, būvdarbu veicējam nekavējoties jāatjauno apzīmējumi prasībām atbilstošā kvalitātē.
5. Ja apzīmējumi ir klāti ar sniegu, ledu, dubļiem, pretslīdes materiālu u. tml., pirms to funkcionālās efektivitātes mērījumu veikšanas, apzīmējumu mērījumu vietas ir jānotīra.
6. Apzīmējumu funkcionālās efektivitātes mērījumus neveic, ja apkārtēja gaisa un apzīmējumu virsmas temperatūra ir zemāka par + 5°C.

**Izpildītā darba daudzuma noteikšana:**

1. Apzīmējumiem Nr. 920 - 955 (sk. Ministru kabineta 02.06.2015. noteikumus Nr. 279 „Ceļu satiksmes noteikumi”) darba daudzumu nosaka, aprēķinot blīvi noklāto seguma virsmas laukumu kvadrātmetros – m².
2. Uzmērīšanu veic ar marķējamās mašīnas mēriekārtu, uz automašīnas uzstādītu mēriekārtu, mērīšanas riteni, mērīšanas lentu un lineālu, ja nepieciešams, veicot attiecīgus laukuma aprēķinus. Ja marķējamās mašīnas mērījumi nesakrīt ar pēc citas metodes veiktajiem, tad par pareizo mērījumu jāuzskata mazākais no mērījumiem.

**Darbu izpildes laiks (laiks darba izpildes grafika izstrādei):**

1. Ceļu horizontālā apzīmējuma atjaunošanas darbu veikšanai: 20 darba dienas;
2. Dislokācijas shēmu izgatavošanai, saskaņošanai un uzstādīšanai: 10 darba dienas.

**4.pielikums**

Iepirkuma procedūras nolikumam

“Ceļa horizontālā apzīmējuma uzklāšana un demarķēšana”

Identifikācijas Nr. RS/2024/28

**FINANŠU PIEDĀVĀJUMS
IEPIRKUMAM**

“Ceļa horizontālā apzīmējuma uzklāšana un demarķēšana”

identifikācijas Nr. RS/2024/28

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apņemas veikt iepirkuma “Ceļa horizontālā apzīmējuma uzklāšana un demarķēšana” priekšmetā paredzētos darbus par šādu cenu:

|  |
| --- |
| **\*Cena EUR bez PVN** |
|  |

***\*Jānorāda Finanšu piedāvājuma pielikumā (atsevišķs fails) norādītā kopējā darbu cena par prognozēto apjomu 24 mēnešiem EUR (bez PVN). Cena tiks izmantota piedāvājumu salīdzināšanai, un norādītā cena nav iepirkuma līguma summa*.**

Pretendenta piedāvātās atsevišķu darbu veidu vienību cenas ir norādītas Finanšu piedāvājuma pielikumā (*atseviškā failā*), kas ir pievienots šim piedāvājumam un ir neatņemama tā sastāvdaļa.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**5.pielikums**

Iepirkuma procedūras nolikumam

“Ceļa horizontālā apzīmējuma uzklāšana un demarķēšana”

Identifikācijas Nr. RS/2024/28

**LĪGUMA PROJEKTS**

Rīgā */Datums/*

**Rīgas pašvaldības sabiedrība ar ierobežotu atbildību “Rīgas satiksme”**, vienotais reģistrācijas Nr.40003619950, turpmāk – Pasūtītājs, kura vārdā saskaņā ar valdes lēmumu rīkojas \_\_\_\_\_\_\_, no vienas puses un

\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr.\_\_\_\_\_\_, turpmāk – Izpildītājs, kura vārdā rīkojas \_\_\_\_\_\_\_, no otras puses, abi kopā turpmāk – Puses, bet atsevišķi arī – Puse, ņemot vērā iepirkumu procedūras “Ceļa horizontālā apzīmējuma uzklāšana un demarķēšana” maksas autostāvvietās” (ID Nr. RS/2024/28) rezultātus, noslēdza šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod, un Izpildītājs ar saviem tehniskajiem līdzekļiem, materiāliem un darbaspēku apņemas veikt ceļa horizontālā apzīmējuma uzklāšanas un noņemšanas (demarķēšanas) darbus Rīgas valstspilsētas pašvaldības maksas autostāvvietās, turpmāk – Darbi, atbilstoši Tehniskajai specifikācijai (Līguma 1. pielikums), kurā, cita starpā, noteiktas Darbu tehniskās prasības, Finanšu piedāvājumam (Līguma 2. pielikums), kurā noteiktas Darbu veikšanas cenas pa Darbu veidiem, Līguma noteikumiem un normatīvajiem aktiem.
	2. Finanšu piedāvājumā norādītie prognozētie darbu apjomi ir orientējoši un Pasūtītājs Līguma izpildes laikā ir tiesīgs palielināt vai samazināt Finanšu piedāvājumā norādītos apjomus.
	3. Pasūtītājs var veikt tādu ceļa horizontālā apzīmējuma uzklāšanas vai noņemšanas (demarķēšanas) darbu pasūtīšanu, kas nav norādīta Finanšu piedāvājumā, ar nosacījumu, ka šādu darbu apjoms nepārsniedz 10% no kopējās Līguma summas (EUR bez PVN).
	4. Pasūtītājs samaksā Izpildītājam par izpildītajiem Darbiem saskaņā ar šī Līguma noteikumiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs pasūta, un Izpildītājs izpilda Darbus līdz iestājas viens no šādiem nosacījumiem, atkarībā no tā, kurš no tiem iestājas pirmais:
		1. ir pagājuši **24 (divdesmit četri) mēneši** no Līguma spēkā stāšanās dienas;
		2. samaksa par Līguma ietvaros izpildītajiem Darbiem sasniegusi Līguma 4.1.punktā norādīto Līgumcenu.
	3. Ja iestājies Līguma 2.2.1. punktā minētais termiņš, bet samaksa par Līguma ietvaros izpildītajiem Darbiem vēl nav sasniegusi Līguma 4.1.punktā norādīto Līgumcena, Puses var vienoties, veicot rakstiskus Līguma grozījumus, par Līguma termiņa pagarināšanu līdz samaksa par Līguma ietvaros izpildītajiem Darbiem sasniegs Līguma 4.1.punktā norādīto Līgumcenu, bet ne ilgāk par 12 (divpadsmit) mēnešiem.
3. **DARBU PASŪTĪŠANA, NODOŠANA UN PIEŅEMŠANA**
	1. Izpildītājs Darbus veic, pamatojoties uz pasūtījumu, ko pēc nepieciešamības veic Līguma 12.1.1. punktā norādītā Pasūtītāja pilnvarotā persona, turpmāk – Pasūtītāja pilnvarotā persona, nosūtot Izpildītājam pasūtījumu, turpmāk – Pasūtījums, uz Līguma 12.2. punktā norādītās Izpildītāja pilnvarotās personas, turpmāk – Izpildītāja pilnvarotā persona, e-pasta adresi, norādot nepieciešamo Darbu apjomu, izpildes termiņu, kas noteikts atbilstoši Tehniskā specifikācijā norādītajam, un citu nepieciešamo informāciju.
	2. Izpildītājs ne vēlāk kā līdz kalendārā mēneša 10.datumam sagatavo, paraksta un iesniedz Pasūtītāja pilnvarotajai personai Darbu nodošanas - pieņemšana aktu un atbilstoši normatīvajiem aktiem sagatavotu rēķinu par iepriekšējā kalendārajā mēnesī izpildītajiem Darbiem. Pasūtītāja pilnvarotā persona 10 (desmit) darba dienu laikā izskata Izpildītāja iesniegtos dokumentus, pārbauda izpildītos Darbus un paraksta Pasūtītājam iesniegto Darbu nodošanas - pieņemšana aktu vai, ja Darbi nav veikti atbilstoši Pasūtījumam vai Līguma noteikumiem, neparaksta Darbu nodošanas - pieņemšana aktu, bet sagatavo un nosūta Izpildītāja pilnvarotajai personai uz e-pasta adresi pretenziju, kurā norāda konstatētās nepilnības vai neatbilstības izpildītajos Darbos un termiņu to novēršanai.
	3. Izpildītājs pēc Pasūtītāja pretenzijas saņemšana ievēro pretenzijā ietvertos Pasūtītāja norādījumus un novērš konstatētās nepilnības vai neatbilstības izpildītajos Darbos pretenzijā norādītajā termiņā.
	4. Ja rodas strīds par Izpildītāja veikto darbu kvalitāti, Puses var pieaicināt neatkarīgu ekspertu ekspertīzes veikšanai. Ja eksperts apstiprina Izpildītāja veikto darbu trūkumus, eksperta pakalpojuma izmaksas sedz Izpildītājs.
	5. Pasūtījums uzskatāms par izpildītu, kad Pušu pilnvarotās personas abpusēji parakstījušas Darbu nodošanas - pieņemšana aktu.
	6. Izpildītājam, ja tas pieļāvis atkāpes no Pasūtījuma vai Līguma noteikumiem, nesaskaņojot tās ar Pasūtītāju, ar saviem spēkiem un līdzekļiem jānovērš pieļautie trūkumi 5 (piecu) darba dienu laikā vai citā ar Pasūtītāju saskaņotā laikā.
	7. Darbu nodošanas - pieņemšanas akta parakstīšana neatbrīvo Izpildītāju no atbildības par saistībām, kuras ietvertas šajā Līgumā un normatīvajos aktos, tai skaitā atbildību par Darbu un to izpildē izmantoto materiālu kvalitāti.
4. **LĪGUMA SUMMA UN NORĒĶINU KĀRTĪBA**
	1. Līgumcena, par kādu Pasūtītājs Līguma darbības laikā ir tiesīgs pasūtīt un Izpildītājs izpildīt Darbus, ir EUR **83 000,00** (astoņdesmit trīs tūkstoši *euro* un 00 centi), neieskaitot pievienotās vērtības nodokli, turpmāk – PVN. PVN likme tiek piemērota saskaņā ar Latvijas Republikas normatīvajiem aktiem.
	2. Pasūtītājam nav pienākums izlietot visu līguma 4.1.punktā norādīto līgumcenu Darbu pasūtīšanai.
	3. Darbu cenas noteiktas Finanšu piedāvājumā (Līguma 2.pielikums).
	4. Darbu cenā ir ietvertas visas izmaksas, kas saistītas ar Darbu izpildi, izmantojot Izpildītāja tehniskos līdzekļus, materiālus un darbaspēku, tostarp visi nodokļi (izņemot PVN), nodevas, izmaksas par nepieciešamo atļauju saņemšanu no trešajām personām, pieskaitāmie izdevumi, visi paredzamie un neparedzamie sadārdzinājumi un citas izmaksas, kuras ir nepieciešamas un saistošas Izpildītājam, lai nodrošinātu Darbu izpildi, un Pasūtītājam papildus nav jāveic nekādi maksājumi.
	5. Finanšu piedāvājumā norādītās cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) patēriņa grupai “Ceļu un maģistrāļu būvniecība” (NACE kods 42.11)”, ja indeksa (pārmaiņu) svārstības ir vismaz 5 %, nepalielinot Līguma 4.1.punktā norādīto kopējo līgumcenu. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	6. Ja Izpildītājs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	7. Ja Pasūtītājs vēlas ierosināt cenu indeksāciju, tas iesniedz Izpildītājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu.
	8. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja ierosinājums ir pamatots, izmaiņas Finanšu piedāvājumā norādītajās cenās, pamatojoties uz Līguma 4.5.punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
	9. Pasūtītājs samaksā Izpildītājam par kvalitatīvi un atbilstoši Līgumam izpildītājiem Darbiem 30 (trīsdesmit) kalendāro dienu laikā no Izpildītāja rēķina saņemšanas ar nosacījumu, ka Pušu pilnvarotās personas parakstījušas rēķinā norādīto Darbu nodošanas – pieņemšanas aktu.
	10. Par Līgumā noteikto maksājumu samaksas dienu uzskatāms bankas atzīmes datums Pasūtītāja maksājuma uzdevumā. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
	11. Izpildītājs Darbu nodošanas – pieņemšanas aktā un rēķinā norāda šī Līguma numuru.
5. **PASŪTĪTĀJA SAISTĪBAS**
	1. Pasūtītājs apņemas:
		1. savlaicīgi nodrošināt Izpildītājam piekļuvi objektam, lai varētu izpildīt Darbus;
		2. iepazīstināt Izpildītāju ar Pasūtītāja rīcībā esošo objekta dokumentāciju, kas nepieciešami sekmīgai Līguma izpildei;
		3. samaksāt par veiktajiem Darbiem Līgumā noteiktajā kārtībā un termiņā;
		4. pēc Izpildītāja paziņojuma par darbu gatavību nodošanai, Līgumā noteiktajā kārtībā pieņemt atbilstoši Līguma prasībām izpildītus Darbus, parakstot Darbu nodošanas - pieņemšanas aktu;
		5. informēt Izpildītāja pilnvaroto personu par darba vides riskiem, nosūtot informāciju uz līgumā norādītā izpildītāja pilnvarotās personas e-pasta adresi.
	2. Pasūtītājam ir tiesības:
		1. kontrolēt Darbu izpildi atbilstoši Latvijas Republikas normatīvajiem aktiem, būvnormatīvu prasībām, kā arī pārbaudīt Darbu izpildē izmantoto materiālu kvalitāti un to atbilstību Tehniskajai specifikācijai (Līguma 1.pielikums). Pasūtītāja darbiniekiem ir tiesības veikt Darbu kvalitātes pārbaudes Darbu izpildes laikā vai pēc tās.
		2. vienpusēji izbeigt līgumu bez Izpildītāja piekrišanas Līgumā noteiktajos gadījumos un kārtībā.
	3. Pasūtītājs nav atbildīgs par Izpildītāja darbiniekiem/trešajām personām nodarītajiem zaudējumiem, kas radušies Izpildītāja darbības/bezdarbības rezultātā Darbu veikšanas laikā.
6. **IZPILDĪTĀJA SAISTĪBAS**
	1. Izpildītājs apņemas:
		1. nodrošināt Darbu kvalitatīvu izpildi atbilstoši Tehniskajai specifikācijai (Līguma 1.pielikums) un Pasūtītāja pilnvarotās personas nosūtītajā Pasūtījumā norādītajam Darbu apjomam un termiņiem;
		2. pirms Darbu uzsākšanas precizēt un saskaņot veicamo Darbu vietu un darbu organizāciju ar Pasūtītāja pilnvaroto personu;
		3. nepieciešamības gadījumā pirms Darbu izpildes uzsākšanas saskaņot nepieciešamās atļaujas attiecīgajās valsts, pašvaldību u.c. institūcijās;
		4. rakstiski brīdināt Pasūtītāju par neparedzētiem apstākļiem, kas ietekmē vai varētu ietekmēt Darbu izpildi, ja tādi radušies pēc Līguma noslēgšanas;
		5. Darbus izpildīt atbilstoši Līgumam, Latvijas būvnormatīviem, citiem normatīvajiem aktiem, dokumentiem un instrukcijām, kas ir saistīti ar Līguma saistību izpildi;
		6. uzņemties atbildību par darba drošības tehnikas un ugunsdrošības noteikumu ievērošanu Darbu izpildes procesā un par šo noteikumu neievērošanas sekām objektā, kā arī taupīgi un lietderīgi izmantot energoresursus;
		7. izmantot objektā materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
		8. uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā Līguma izpildes sakarā;
		9. ne vēlāk kā Darbu pabeigšanas dienā ar saviem spēkiem un līdzekļiem atbrīvot Darbu veikšanas vietu no būvgružiem, sava inventāra un darbarīkiem, kas bija nepieciešami Darbu izpildes gaitā.
	2. Izpildītājs apliecina, ka Izpildītājam, tā apakšuzņēmējiem vai nodarbinātajiem speciālistiem ir visas nepieciešamās speciālās atļaujas, licences vai sertifikāti Līgumā noteikto Darbu veikšanai.
	3. Izpildītājs ir atbildīgs par jebkuru Darbu izpildē nodarbināto un piesaistīto trešo personu rīcību (arī bezdarbību), it kā tā būtu Izpildītāja rīcība vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt izpildītāja nodarbināto vai piesaistīto trešo personu rīcības (arī bezdarbības) rezultātā.
	4. Izpildītājs ir atbildīgs:
		1. par pareizu Darbu organizēšanu, savu darbinieku kvalifikāciju, Darbu drošības un ugunsdrošības noteikumu ievērošanu;
		2. Izpildītājs ir materiāli atbildīgs par sakaru un elektrolīniju aizsardzības noteikumu, vides aizsardzības, satiksmes drošības pasākumu izpildi;
		3. par izpildīto Darbu kvalitātes atbilstību Latvijas Republikā spēkā esošo normatīvo aktu prasībām;
		4. par visu pasākumu drošību darba vietās (ielās), nodrošinot darba vietu (ielu) aprīkošanu atbilstoši spēkā esošo normatīvo aktu prasībām.
		5. par piegādāto un pielietoto materiālu, iekārtu un izstrādājumu kvalitāti;
		6. par izpildīto Darbu trūkumiem, ko Pasūtītājs atklājis garantijas laikā.
	5. Izpildītājs garantē Darbu izpildi atbilstoši Līguma un spēkā esošo normatīvo aktu prasībām. Izpildīto Darbu garantijas laiks ir: **6 kalendāra mēneši**, skaitot no dienas, kad Izpildītājs Darbus ir nodevis Pasūtītājam, Pušu pilnvarotajām personām parakstot Darbu nodošanas – pieņemšanas aktu.
	6. Izpildītājs apņemas garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk tekstā – Trūkumi), kas radušies Izpildītājam, veicot Līgumā paredzētos Darbus.
	7. Garantijas laikā atklātie Trūkumi tiek novērsti 10 (desmit) darba dienu laikā no brīža, kad uz Līguma 12.1.2.punktā norādīto e-pasta adresi no Pasūtītāja pārstāvja ir saņemts paziņojums par konstatētajiem Trūkumiem. Ja Trūkumu novēršanai garantijas ietvaros tehniski nepieciešams ilgāks laiks, tad Pušu pilnvarotās personas 3 (trīs) darba dienu laikā no brīža, kad Izpildītājs saņēmis ziņu par konstatētajiem Trūkumiem, rakstveidā vienojas par defektu novēršanas kārtību un termiņiem.
	8. Izpildītājs nodrošina, ka visā Līguma darbības laikā Izpildītājam ir civiltiesiskās atbildības apdrošināšana par tā darbības vai bezdarbības rezultātā Darbu laikā nodarīto kaitējumu trešās personas dzīvībai un veselībai, kā arī nodarītajiem zaudējumiem trešās personas mantai saskaņā ar Latvijas Republikas Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām. Izpildītājs iesniedz Pasūtītājam apdrošināšanas polisi vai tās apstiprinātu kopiju 3 (trīs) darba dienu laikā pēc Pasūtītāja pieprasījuma.
7. **APAKŠUZŅĒMĒJA UN PERSONĀLA PIESAISTĪŠANA**
	1. Līguma izpildē iesaistītais Konkursa piedāvājumā norādītais personāls:

7.1.1. Darbu vadītājs: \_\_\_\_\_\_\_\_\_\_\_\_\_\_;

7.1.2. Speciālists: \_\_\_\_\_\_\_\_\_\_\_\_\_\_\_\_.

7.2. Izpildītājs Konkursa piedāvājumā norādīto personālu pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:

7.2.1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;

7.2.2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz Apakšuzņēmējiem;

7.2.3. tiek nomainīts apakšuzņēmējs, uz kura spējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam Apakšuzņēmējam nav vismaz tādas pašas kvalifikācija, uz kādu Konkursā Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma 14. punktā minētajiem izslēgšanas nosacījumiem;

7.2.4. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz EUR 10 000,00 (desmit tūkstoši *euro* un 00 centi) no Līguma kopējās summas, atbilst Publisko iepirkumu likuma 42.panta otrās daļas 1., 2., 3., 4. un 11. punktā minētajiem izslēgšanas nosacījumiem;

7.2.5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.

7.3. Izpildītājs drīkst veikt jauna apakšuzņēmēja, kura veicamo darbu vai sniedzamo pakalpojumu vērtība ir vismaz EUR 10 000,00 (desmit tūkstoši *euro* un 00 centi), iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:

7.3.1. uz piedāvāto apakšuzņēmēju attiecas Konkursa nolikuma 14. punktā minētie izslēgšanas nosacījumi;

7.3.2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.

7.4. Pasūtītājs pieņem lēmumu atļaut vai atteikt Izpildītājam personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 7.2. un 7.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.2. un 7.3.punktu.

7.5. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no sekojošiem iemesliem:

7.5.1. atkārtota pavirša savu pienākumu pildīšana;

7.5.2. nekompetence vai nolaidība;

7.5.3. Līgumā noteikto saistību vai pienākumu nepildīšana;

7.5.4. atkārtota tādu darbību veikšana, kas kaitē drošībai, veselībai vai vides aizsardzībai.

1. **LĪGUMA PIRMSTERMIŅA IZBEIGŠANA**
	1. Puses vai izbeigt Līguma darbību pirms termiņa, Pusēm savstarpēji rakstiski vienojoties.
	2. Pasūtītājam ir tiesības vienpusēji lauzt Līgumu, rakstveidā brīdinot Izpildītāju 30 (trīsdesmit) dienas iepriekš.
	3. Pasūtītājam ir tiesības vienpusēji lauzt Līgumu, rakstveidā brīdinot Izpildītāju 10 (desmit) darba dienas iepriekš, ja Izpildītājs darbus pilda nekvalitatīvi un/vai kavē Darbu izpildes termiņus.
	4. Pēc Pasūtītāja paziņojuma par Līguma laušanu saņemšanas vai pēc vienošanās par Līguma darbības pirmstermiņa izbeigšanu noslēgšanas Izpildītājs nodod Pasūtītājam visu ar darbu izpildi saistīto dokumentāciju un informāciju, ko tam pieprasa Pasūtītājs gan drukātā, gan elektroniskā veidā. Izpildītājam ir pienākums atbrīvot Darbu izpildes vietu no savām iekārtām, tehnikas, u.tml. Pasūtītāja norādītajos termiņos.
	5. Ja Līgums tiek izbeigts pirms tā termiņa beigām, Pusēm 10 (desmit) darbdienu laikā pēc Līguma izbeigšanas jāsagatavo Darbu nodošanas - pieņemšanas akts, kā arī jāveic savstarpējo norēķinu salīdzināšana, norādot tajā arī informāciju par samaksātajām summām un veiktajiem darbiem. Pasūtītājs samaksā Izpildītājam par faktiski kvalitatīvi veiktajiem Darbiem, kas nodoti un pieņemti Līgumā noteiktajā kārtībā.
	6. Ja saskaņā ar Līguma noteikumiem Līgums tiek lauzts pirms termiņa, uz izpildīto Darbu daļu ir spēkā Līgumā noteiktā garantija.
2. **PUŠU ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/vai bezdarbību un nodarītajiem zaudējumiem.
	3. Šajā Līgumā noteikto saistību neizpildīšanas vai nepienācīgas izpildes gadījumā vainīgā Puse atlīdzina otrai Pusei zaudējumus un Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	4. Par Darbu izpildes termiņu kavējumu Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu 0,1 % (nulle komats viens procents) apmērā no kavēto Darbu apjoma kopsummas par katru kavēto dienu.
	5. Darbu izpildes termiņa kavējuma laikā tiek ieskaitīts viss laika periods, kas pārsniedz Tehniskajā specifikācijā norādīto Darbu izpildes termiņu, izņemot laiku, kādā Pasūtītāja pilnvarotā persona saskaņā ar Līguma 3.2. punktu veic izpildīto Darbu pārbaudi un pieņemšanu, līdz brīdim, kad Līgumā norādītās Pušu pilnvarotās personas ir abpusēji parakstījušas Darbu nodošanas – pieņemšanas aktu.
	6. Par Darbu trūkumu novēršanas termiņa, kas norādīts Līguma 6.7.punktā minētajā aktā, kavējumu, Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu 0,1 % (nulle komats viens procents) apmērā no nekvalitatīvi izpildīto Darbu apjoma kopsummas par katru kavēto dienu.
	7. Par Līguma 7.2. un 7.2.punktā norādītā personāla vai apakšuzņēmēja nomaiņas vai piesaistes kārtības neievērošanu Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu EUR 200,00 (divi simti euro) par katru konstatēto gadījumu.
	8. Visos tehniskajā specifikācijā norādīto prasību neievērošanas gadījumos un citu Līguma vai spēkā esošo normatīvo aktu pārkāpumu gadījumos Pasūtītājam ir tiesības aprēķināt un Izpildītājs pēc Pasūtītāja pieprasījuma maksā Pasūtītājam līgumsodu EUR 500,00 (pieci simti *euro* 00 centi) par katru konstatēto gadījumu.
	9. Par Līguma prasībām atbilstoši izpildītu un pieņemtu Darbu apmaksas termiņu neievērošanu Izpildītājam ir tiesības aprēķināt Pasūtītājam līgumsodu 0,1 % (nulle komats viens procents) apmērā no kavēto maksājumu summas par katru nokavēto dienu.
	10. Visos Līgumā noteiktajos gadījumos kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus no simta) no summas, no kuras aprēķināts līgumsods.
	11. Saskaņā ar Līgumu aprēķinātais līgumsods jāsamaksā 15 (piecpadsmit) kalendāro dienu laikā no pretenzijas saņemšanas brīža. Pasūtītājam ir tiesības līgumsodu ieturēt no Izpildītājam izmaksājamām naudas summām.
	12. Līgumsoda samaksa neatbrīvo Puses no Līgumā noteikto saistību izpildes, kā arī no zaudējumu atlīdzināšanas pienākuma Līgumā un normatīvajos aktos noteiktajā kārtībā. Un Puse var prasīt kā līgumsodu, tā arī Līguma izpildīšanu vai izbeigšanu Līgumā noteiktajā kārtībā.
	13. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	14. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) Līgumcenu, kas noteikta līguma 4.1.punktā, apmērā.
	15. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	16. Izpildītājam ir pienākuma ievērot sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	17. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
3. **NEPĀRVARAMĀ VARA**
	1. Ja Puse nevar pilnībā vai daļēji izpildīt savas Līgumā noteiktās saistības tādu nepārvaramas varas apstākļu iestāšanās rezultātā, kuru iestāšanos Puses nevarēja paredzēt un novērst, kā arī no kuru sekām Puses nevar izvairīties un kuri tieši ietekmējuši Puses saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi, Puses pagarina saistību izpildes termiņu uz nepārvaramas varas radīto apstākļu pastāvēšanas laiku.
	2. Pusei, kurai Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otrai Pusei rakstveidā par augstāk minēto apstākļu darbības sākumu un beigām ne vēlāk kā 10 (desmit) darba dienu laikā pēc to sākuma un darbības izbeigšanas, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu. Ja Puse nav iesniegusi rakstveida paziņojumu šajā punktā norādītajā kārtībā, tā zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Pusi no atbildības par savu saistību neizpildi.
	3. Ja nepārvaramas varas radīto apstākļu dēļ kāda no Pusēm vairs nav ieinteresēts Līguma nosacījumu izpildē, Pusēm rakstveidā vienojoties, Līgums var tikt izbeigts, veicot savstarpējos norēķinus par faktiski kvalitatīvi izpildīto Darbu apjomu uz Līguma izbeigšanas brīdi. Šajā gadījumā neviena Līguma Puse nevar prasīt otrai atlīdzināt zaudējumus, kas radušies Līguma izbeigšanas rezultātā.
4. **KONFIDENCIALITĀTE**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (Darbu pasūtījumiem, to izpildi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības
5. **CITI NOTEIKUMI**
	1. Pušu pilnvarotās personas, kas ir atbildīgas par Līguma izpildes kontroli:
		1. no Pasūtītāja puses – \_\_\_, tālr. \_\_, e-pasta adrese: \_\_\_;
		2. no Izpildītāja puses – \_\_\_, tālr. \_\_, e-pasta adrese: \_\_\_
	2. Pušu pilnvarotās personas, kas norādītas Līguma 12.1.punktā, ir pilnvarotas veikt Pasūtījumu iesniegšanu un pieņemšanu, Darbu izpildes kārtības saskaņošanu, Darbu nodošanas - pieņemšanas akta un citu Līgumā noteikto aktu sagatavošanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai, Pušu vārdā vest savstarpējās sarunas un veikt saraksti, risināt garantijas jautājums un veikt citas ar Līguma izpildi un uzraudzību saistītās darbības.
	3. Par Līguma 5.1.5.punkta izpildi Pasūtītājs nozīmē šādu atbildīgo personu – \_\_\_, tālr. \_\_, e-pasta adrese: \_\_\_.
	4. Visi paziņojumi Līguma sakarā nosūtāmi uz Līgumā vai Puses paziņojumā par rekvizītu maiņu norādīto Puses adresi (pasta vai Līguma 12.1.punktā norādītās pilnvarotās personas e-pasta adresi), un visi paziņojumi tiek uzskatīti par saņemtiem, kad nogādāti personīgi ar saņemšanas apstiprinājumu, nākamajā darba dienā pēc nosūtīšanas e-pastā vai 5 (piecas) dienas pēc tam, kad nosūtīti pa pastu Latvijas teritorijā ierakstītā vēstulē.
	5. Pušu rekvizītu maiņas gadījumā Puses apņemas viena otru par to informēt desmit darbdienu laikā. Ja tas netiek darīts, Puses uzskata, ka nosūtītā korespondence ir saņemta.
	6. Jebkuras izmaiņas vai papildinājumi šī Līguma noteikumos ir spēkā tikai tad, ja tie būs noformēti rakstiski kā papildu vienošanās pie Līguma, un tās parakstīs abas Puses. Papildus vienošanās pie Līguma pievienojama Līgumam un kļūst par tā neatņemamu sastāvdaļu.
	7. Puses apņemas risināt iespējamās domstarpības saistībā ar Līgumu sarunu ceļā, bet ja tās nav iespējams atrisināt 30 (trīsdesmit) kalendāro dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
	8. Līgumā neregulētajām tiesiskajām attiecībām starp Pusēm piemērojami Latvijas Republikā spēkā esošie normatīvie akti.
	9. Visi Līguma pielikumi ir tā neatņemama sastāvdaļa un uz tiem ir attiecināmi šī Līguma noteikumi.
	10. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
	11. Puses apliecina, ka tie ir iepazinušies ar Līguma saturu, tiem ir saprotams Līguma saturs un nozīme, tie piekrīt Līguma noteikumiem un paziņo, ka Līgums noslēgts labprātīgi, bez viltus un spaidiem.
	12. Līguma noslēgšanas brīdī Līgumam ir divi pielikumi: Nr.1 - Tehniskā specifikācija un Nr.2 - Finanšu piedāvājums.
	13. Līgums ar pielikumiem sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā/ Līgums ar pielikumiem sagatavots latviešu valodā un parakstīts divos oriģinālos eksemplāros, katrai Pusei pa vienam eksemplāram (izvēlas atbilstošo).
6. **PUŠU rekvizīti un paraksti**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  | Jurid. adrese: Biroja adrese: Tālr.: Vien. reģ. Nr. Banka: Konts: Kods:  |
| */paraksts/* |  | */paraksts/* |
|  |  |  |

1. *Šeit un turpmāk - apdzīvotā vieta ir teritorija, kurā dzīvo cilvēki, ir izveidots ielu/ceļu tīkls, izveidota infrastruktūra un kurai piešķirts apdzīvotās vietas statuss attiecīgajā valstī.* [↑](#footnote-ref-2)
2. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-3)
3. *“Autoceļu būvdarbu specifikācijas 2023”* – *apstiprinātas VSIA “Latvijas Valsts ceļi” Tehniskajā komisijā 2022. gada 25. martā. Grozījumi Nr.1 apstiprināti VSIA “Latvijas Valsts ceļi” Tehniskajā komisijā 2022. gada 8. jūlijā* [↑](#footnote-ref-4)